Ma se slim wenk om skoene te koop – sonder die kinders | Maroela Media
'n Ma van Australië het op sosiale media 'n wenk gedeel hoe sy skoene vir haar kinders kan koop, wat hulle elke keer perfek pas, sonder dat sy hulle hoef saam te sleep op die uitmergelende inkopietog.
Dis gewoonlik moeilik genoeg om saam met jou kinders inkopies te doen, maar om hulle boonop te oorreed om kort-kort diksool leerskoene aan te pas – wat langer as net 'n paar maande sal hou – is soms 'n onmoontlike saak.
Nou kan jy van al dié uitdagings vergeet, danksy die ma se eenvoudige wenk, berig die Daily Star.
Die ma het verduidelik dat sy karton-patrone gebruik van haar kinders se voete. Sy gebruik dan dié patrone om te kyk of die skoene sal pas. Sy laat haar kinders op die karton staan en trek dan met 'n pen die buitelyne van hul voete. Sodra sy dit uitgeknip het, is sy gereed vir haar inkopietog.
Duisende ouers het haar plasing op Facebook geloof en gesê hulle gaan beslis dié tegniek probeer.
Foto's: Huis met sy eie tronk te koop
Jy moet natuurlik seker die karton dan in die skoen steek om seker te maak dat die skoen die regte grootte is.
Hopelik maak sy patrone van albei voete. My voete is nie dieselfde grootte nie, so ek moet maar aanpas.
Dis nou voet by stuk hou.
Ek het dit al 30 jaar gelede gedoen om vir my kleuters skoentjies te koop. Dit het beter gewerk as om skoene vir 'n bedrywige kleuter te probeer aanpas en uit te werk of dit pas.